"بیز اینانیریق کی، بو پروبلئم‌لری قارشی‌لیق‌لی دانیشیق‌لار و دیالوق یولو ایله حل ائتمک اولار".
بونو میللی ساوونما ناظیری حولوصی آکار "سربست آتش-2022" تعلیمی‌نین سئچیلمیش موشاهیدچی گونو تدبیرلری چرچیوه‌سینده تشکیل ائدیلن تدبیرده ائتدیگی چیخیشدا دئییب.
یونانیستانلا باغلی سون گون‌لرده یاشانان پروبلئم‌لره توخونان حولوصی آکار"بیز بو پروبلئم‌لرین قارشی‌لیق‌لی دانیشیق‌لار و دیالوق یولو ایله حل اولونا بیله‌جگینه اینانیریق. بو یاناشمادا اصرارلیییق. اما دیگر طرف‌دن، هر کس بیلمه‌لی‌دیر کی، بیز هئچ بیر حالدا حیاتا کئچدی، بیتدی و یا آرزو اولونماز وضعیته هئچ واخت ایجازه وئرمه‌یه‌جییک. تورکیه اولا‌راق بیز همیشه مسئولیت‌لی، احتیاط‌لی و صبیرلی سیاست یورودوروک"، دئییب.
تورکیه-نین بیر دؤولت‌دن گؤزله‌نیلدیگی کیمی داوراندیغینی ایفاده ائدن آکار اونو دا علاوه ائدیب کی، سعی‌لریمیزین سون مقصدی باریش و ثابت‌لیگی تامین ائتمک‌دیر. کئچن هفته بروکسل-ده کئچیریلن ناتو ساوونما ناظیرلری توپلانتی‌سیندا یونانیستانین ساوونما ناظیری نیکولاوس پاناگیوتوپوولوس ایله گؤروشوموز اولدو. بیز هرطرف‌لی و قالیجی حل اوچون گؤروشمه‌یگمیزین، دیالوقون واجیب‌لیگینی دیله گتیردیک. یاخشی قونشولوق موناسیبت‌لری، اولوسلار آراسی حقوق چرچیوه‌سینده بو پروبلئم‌لره حل یول‌لارینی تاپا بیله جگیمیزی بیلدیردیک. هله ده اینانیریق کی، ایکی قونشو کیمی دانیشیب، گؤروشه‌رک پروبلئم‌لریمیز حل ائتمک مومکون‌دور. بونو هر کس بیلمه‌لی‌دیر کی، تورکیه هئچ کیم اوچون تهلوکه دئییل، تورکیه گوجلو، اعتبارلی و افکتیو متفیق‌دیر.
